|  |
| --- |
| **Budapest Főváros VII. kerület Erzsébetváros Önkormányzata**  Gyuris Gabriellairodavezető |

Iktatószám:

Napirendi pont: ….

**ELŐTERJESZTÉS**

A Művelődési, Kulturális és Szociális Bizottság2023. április 17 - ei rendes

ülésére

|  |  |
| --- | --- |
| **Tárgy:** | Javaslat a háziorvosi szolgáltatók 2023. évi pályázati felhívásának módosítására |

**Készítette:**

Zsákné Bujdosó Laura

intézményi koordinátor

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A **háziorvosi szolgáltatók támogatására** kiírásra kerülő pályázati felhívást a Tisztelt Bizottság a 66/2023. (III.27.) határozatával elfogadta.

A pályázati felhívás VI. pontjának 2. alpontja alapján:

***„2. Az elnyerhető támogatás felső határa szolgáltatónként összesen bruttó 400 000 Ft.”***

A pályázati felhívás fent idézett pontjában sajnálatos elírás történt, amit módosítani szükséges tekintettel arra, hogy van olyan egészségügyi szolgáltató a kerületben, aki több praxis ellátásáról gondoskodik. A kiírás fenti rendelkezése értelmében pedig nem az ellátott praxisonként, hanem csak szolgáltatóként vehetné igénybe a támogatást, ami alapján csak egyszeri támogatási összegre lenne jogosult.

Fenti rendelkezés ellentmond a pályázati kiírás III. pont 2. alpontja rendelkezésének is, ami szerint: „Valamennyi háziorvosi szolgáltató praxisonként egy pályázat benyújtására jogosult.”

Fentiek alapján kérem a Tisztelt Bizottságot, jóváhagyni szíveskedjék a 66/2023. (III.27.) határozattal elfogadott pályázati kiírás VI. pont 2. alpontjának módosítását az alábbiak szerint:

***„2. Az elnyerhető támogatás felső határa a pályázatot benyújtó egészségügyi szolgáltató által ellátott praxisonként bruttó 400 000 Ft.”***

Kérem a tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2023. (IV. 17.) határozata a 2023. évi háziorvosi szolgáltatók támogatásáról szóló pályázati kiírás módosításáról**

Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottsága úgy dönt, hogy

1. A 66/2023. (III.27.) határozattal elfogadott pályázati kiírás VI. pont 2. alpontját az alábbiak szerint módosítja:

**„2. Az elnyerhető támogatás felső határa a pályázatot benyújtó egészségügyi szolgáltató által ellátott praxisonként bruttó 400 000 Ft.”**

1. A Polgármesteri Hivatal Humánszolgáltató Irodája gondoskodik a módosított pályázati kiírások helyben szokásos módon történő közzétételéről.

**Felelős:** Veres Zoltán bizottsági elnök

**Határidő**: 2023. április 30

Budapest, 2023. április 4.

Gyuris Gabriella

irodavezető

Előterjesztés melléklete:

1. számú melléklet: A Művelődési Kulturális és Szociális Bizottság 66/2023. (III. 27.) számú   
 határozata

2. számú melléklet: Pályázati felhívás