|  |
| --- |
| **Budapest Főváros VII. kerület Erzsébetváros Önkormányzata**  Gyuris GabriellaHumánszolgáltató Iroda vezetője |

Iktatószám:

Napirendi pont: ….

**ELŐTERJESZTÉS**

**A** Művelődési, Kulturális és Szociális Bizottság2023**.** április17 **-** eirendes

**ülésére**

|  |  |
| --- | --- |
| **Tárgy:** | Javaslat a 13. számú felnőtt háziorvosi körzet ellátásával kapcsolatos egyes döntések meghozatalára |

**Készítette:**

Szegény Ákos

szociális intézményi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést** nyilvános ülésen kell tárgyalni**.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

**Budapest Főváros VII. kerület Erzsébetváros Önkormányzata** és a **Markidiel Betéti Társaság** (1092 Budapest, Knézits u. 12. V./6., cégjegyzékszám: 01-06-790116, adószám: 25414338-1-43, képviseli: Dr. Hágen Diána) (a továbbiakban: Felek) között 2016. január 08. napján 2016. március 01. napi hatálybalépéssel feladat ellátási szerződés jött létre a Budapest Főváros VII. kerület Erzsébetváros Képviselő-testületének az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 1. mellékletében meghatározott **13. számú felnőtt háziorvosi körzet - az alapellátás körébe tartozó feladatok - területi ellátási kötelezettséggel történő teljes körű ellátására.**

**Dr. Hágen Diána** 2023. március 28. napján e-mailben kérelmet nyújtott be, melyben kérte az **Ellátási szerződés megszüntetését a kérelme kézhezvételétől számított hat hónapos felmondási idővel**.

Doktornő a felmondást nem indokolta.

Budapest Főváros VII. kerület Erzsébetváros Önkormányzata és a **Markidiel Betéti Társaság** között 2016. január 08. napján létrejött - többször módosított - Ellátási szerződés 6.2 pontja értelmében:

*„6.2. Szerződő Felek kijelentik, hogy a jelen szerződés megszüntethető:*

1. *közös megegyezéssel;*
2. *mindkét fél részéről írásban közölt felmondás útján, 6 (hat) havi felmondási idővel;*
3. *Megbízó részéről írásban közölt azonnali hatályú felmondással, amennyiben a Szolgáltató vagy a személyes ellátásra kötelezett orvos ellen szakmai, etikai vagy büntetőjogi eljárás során jogerős elmarasztaló döntés született.”*

Az Ellátási szerződés 2023. szeptember 30. napi megszűnését követően az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Kormányrendelet (továbbiakban: Kormányrendelet) 13/A. § (1) bekezdése értelmében dr. Hágen Diánának még további hat hónap áll rendelkezésére, hogy praxisjogát értékesítse.

*„13/A. § (1) A praxisjog elidegenítésére a feladat-ellátási szerződés megszűnését követő 6 hónap alatt van lehetőség.”*

Amennyiben a felmondási idő alatt dr. Hágen Diána a praxisjogát értékesíteni még nem tudja, úgy a felmondási idő lejártát (2023. szeptember 30.) követően a körzet ellátásáról Önkormányzatunknak kell gondoskodnia a Kormányrendelet 13/A. § (1) bekezdése szerinti időszak alatt, illetve azt követőn is, amennyiben a praxisjog értékesítése nem történik meg.

Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendeletének 1. melléklete tartalmazza a Művelődési, Kulturális és Szociális Bizottságra átruházott feladat és hatásköröket, melynek 10 pontja szerint: *„Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a háziorvosi, házi gyermekorvosi ellátás és a fogorvosi alapellátás körébe tartozó döntések meghozatalával kapcsolatos mindazon hatáskörét, melyet jogszabály nem utal a Képviselő-testület kizárólagos hatáskörébe, a Művelődési, Kulturális és Szociális Bizottság hatáskörébe utalja.”*

Fentiek alapján, kérem a tisztelt Bizottságot döntéseit meghozni szíveskedjen.

**HATÁROZATI JAVASLATOK**

**1.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (IV. 17.) határozata** a **Markidiel Betéti Társasággal kötött egészségügyi feladat-ellátási és használati szerződés megszüntetéséről**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy**

1. hozzájárul a **Markidiel Betéti Társaság** (1092 Budapest, Knézits u. 12. V./6., cégjegyzékszám: 01-06-790116, adószám: 25414338-1-43, képviseli: Dr. Hágen Diána) 2016. január 08. napján kötött egészségügyi feladat-ellátási szerződés 2023. szeptember 30. napjával, közös megegyezéssel történő megszüntetéséhez.
2. felkéri a Polgármestert a feladat-ellátási és használati szerződés megszüntetésének aláírására.

Felelős: Niedermüller Péter polgármester

Határidő: 2023. május 31.

**2.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (IV. 17.) határozata a 13. számú felnőtt háziorvosi körzet helyettesítéssel történő ellátásáról**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy**

1. felkéri a Bischitz Johanna Integrált Humán Szolgáltató Központot, hogy Budapest Főváros VII. kerület Erzsébetváros Önkormányzata Képviselő-testületének 19/2013 (IV.30.) önkormányzati rendelete 1. mellékletében meghatározott 13. számú területi ellátási kötelezettséggel működő, felnőtt háziorvosi körzethez tartozó betegek ellátásáról 2023. október 01. napját követően gondoskodjon.

2. Felkéri az Intézmény vezetőjét a körzet ellátásához szükséges intézkedések megtételére.

Felelős: Farkas Tünde igazgató

Határidő: 2023. szeptember 30.

Budapest, 2023. április 4.

Gyuris Gabriella

Humánszolgáltató Iroda vezetője

Melléklet: Dr. Hágen Diána háziorvos kérelme