|  |
| --- |
| **Budapest Főváros VII. kerület Erzsébetváros Önkormányzata**  Gyuris GabriellaHumánszolgáltató Iroda vezetője |

Iktatószám:

Napirendi pont: ….

**ELŐTERJESZTÉS**

**A** Művelődési, Kulturális és Szociális Bizottság2023**.** április17 **-** eirendes

**ülésére**

|  |  |
| --- | --- |
| **Tárgy:** | Bethlen Téri Színház Közhasznú Nonprofit Kft. szakmai beszámolójának elfogadása |

**Készítette:**

Fehérvári Anita

művelődési és sport referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést** nyilvános ülésen kell tárgyalni**.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata 220/2019. (VIII.23.) számú határozata alapján a Bethlen Téri Színház Közhasznú Nonprofit Kft-vel 2019. szeptember 25-én Közszolgáltatási szerződést kötött előadó-művészeti szolgáltatások biztosítására, amely a Képviselő-testület 227/2022. (IX.21.) határozata alapján 2031. december 31-éig meghosszabbításra került, évi 6.000.000 Ft-ban megállapított támogatási összeggel.

A megállapodás keretében a Színház a következő feladatokat vállalja:

1. a színháztermet évi két, a kávézót évi két alkalommal térítésmentesen az Önkormányzat rendelkezésére bocsátja.
2. évi négy alkalommal a színházban önköltségi áron lehetőséget biztosít önálló kezdeményezésű színházi előadások bemutatására.
3. 20% kedvezményt biztosít a VII. kerületi lakosoknak a színház jegyáraiból.
4. napközi-jellegű, a színház műfajaiból adódó saját tematikájú táboraira a kerületben lakó diákok számára 30%-os kedvezményt biztosít.
5. óvodás korú gyermekek, általános- és középiskolásoknak szóló beavató színházi programjaira a kerületben működő köznevelési intézmények számára 40%-os kedvezményes részvételi lehetőséget biztosít.
6. saját tematikus színházi rendezvények (fesztiválok, évfordulók, események) szervezését, lebonyolítását, rendezését.
7. szakmailag együttműködik az Önkormányzat kulturális és szociális intézményeivel.
8. legalább évi 10 térspecifikus színházi előadást valósít meg ingyenesen a VII. kerületi társasházak lakói számára.
9. a saját hatáskörben szervezett előadásaira összesen évi 92 db jegyet ajánl fel az Önkormányzat számára.

A 2022. évre nyújtott 6.000.000 Ft összegű támogatás felhasználásáról a Színháznak a tárgyévet követő március 1. napjáig kell elszámolnia, a szakmai beszámoló elfogadásáról a Művelődési, Kulturális és Szociális Bizottság jogosult dönteni. A pénzügyi elszámolást a Humánszolgáltató Iroda megvizsgálta és elfogadta. Az Egyesület 2022. évi szakmai beszámolója az előterjesztés mellékletét képezi, mely tartalmazza a megállapodásban vállalt feladatok megvalósításának bemutatását.

A beszámoló tartalmazza, hogy a színház kedvezményes áron tette levetővé a kerületi lakosok számára előadásai megtekintését, valamint teljesen ingyenesen biztosítottak néhány programot az itt élők számára. 2022-ben 4 alkalommal két iskola diákjai részére szerveztek ingyenesen színházi-nevelési programot, tematikus rendezvények tekintetében pedig 3 fesztivált rendeztek meg. A tavalyi évben is csatlakoztak a kirakArt rendezvényhez, amely keretében 11 térspecifikus előadást valósítottak meg. Az Ösztönös elemek című produkció 10 alkalommal került előadásra a kerület gangos házaiban. Több VII. kerületi művészeti intézmény, iskola növendékei számára is, – mint a Théba Művészeti Akadémia, Garabonciás Kommunikációs Szakközépiskola, Tanoda Fotósiskola – gyakorlati és kiállítási lehetőséget biztosítottak, valamint együttműködtek más művészeti csoportokkal a kerület civil rendezvényein. Az Önkormányzat részéről nem érkezett igény a színházterem használatára vonatkozóan és napközis táborokat forrás hiányában a tavalyi évben sem sikerült megtartani.

A benyújtott szakmai beszámolóban foglaltak alapján a közszolgáltatási szerződésben vállaltak a tárgyévben teljesültek.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának ….. /2023. (IV.17) határozata a Bethlen Téri Színház Közhasznú Nonprofit Kft közszolgáltatási szerződés alapján benyújtott szakmai beszámolójának elfogadásáról**

Budapest Főváros VII. Kerület Erzsébetváros Önkormányzatának Művelődési, Kulturális és Szociális Bizottsága úgy dönt, hogy a **Bethlen Téri Színház Közhasznú Nonprofit Kft** közszolgáltatási szerződés alapján benyújtott **2022. évi szakmai beszámolóját** elfogadja.

**Felelős**: Veres Zoltán bizottsági elnök

**Határidő**: azonnal

Budapest, 2023. április 4.

Gyuris Gabriella

irodavezető

Mellékletek:

1. számú melléklet: Bethlen Téri Színház Közhasznú Nonprofit Kft. 2022. évi szakmai beszámolója
2. számú melléklet: a Képviselő-testület 227/2022. (IX.21.) határozata