|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám: Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2023. április 17 - ei rendes**

**ülésére**

|  |  |
| --- | --- |
| **Tárgy:** | Döntés támogatások elszámolásának elfogadásával kapcsolatban |

**Készítette:**

Prógli Katalin

kulturális referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

**I.**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága a **177/2022. (VI.13.) számú határozatában** *(1. sz. melléklet)* a civil szervezetek számára kiírt 2022. évi program célú támogatása pályázatához kapcsolódóan a Vakok és Gyengénlátók Közép-Magyarországi Regionális Egyesülete **részére 400.000 Ft összegű támogatást ítélt meg, amelyről** Önkormányzatunk 2022. július 15. napján támogatási szerződést kötött az Egyesülettel *(2. számú melléklet)*.

Az Egyesület a támogatási szerződésben kötelezettséget vállalt arra, hogy a támogatási összeget a szerződés mellékletét képező pályázatában meghatározott célokra fordítja. A pályázati költségvetés a következő költségtípusokat tartalmazta: Foglalkozások anyagköltségei (masszázs kellékek, papírlepedők, krémek, olajok, fertőtlenítők, tisztító kendők, kéztörlők), adminisztrációs költségek (hirdetési költségek), kommunikációs költségek (telefonköltségek) és tárgyi eszköz (1 db masszázs szék).

A civil szervezetek részére nyújtott támogatásra vonatkozóan az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet (a továbbiakban: Rendelet) szabályai az irányadók.

Az Egyesület 2022. december 21-ei keltezésű levelében kérte költségvetésének módosítását. Az elfogadott költségtervben a masszázs széket a tervezettnél olcsóbban sikerült beszerezniük, 73.900 forint helyett, 59.219 forintért. Így a fennmaradó 14.609 Ft-ot masszázskellékekre fordítanák. Hivatalunkba kérelmük 2023. január 3-án érkezett meg. Kérelmüket azonban el kellett utasítani, mivel a támogatási szerződés 11. pontja alapján a támogatási szerződés kizárólag a támogatási időszak időtartama alatt módosítható, amely 2022. december 31-én lejárt. Erről levélben tájékoztattuk az Egyesületet.

Az Egyesület ezt követően 2023. január 31-én benyújtotta elszámolását, melyben a fentiekre tekintettel kérte annak méltányosságból történő elfogadását. *(3. sz. melléklet)*

A kérelemben foglaltakat megvizsgálva megállapításra került, hogy a vásárolt masszázs szék kevesebbe került, mint a támogatási szerződés mellékletében szereplő költségterv felhalmozási célú kiadásai között szerepel. A felhalmozási célú kiadásokon megtakarított 14.609 forintot az anyagköltség soron kívánja elszámolni. Az elszámolás egyéb pénzügyi eltérést, hiányosságot nem tartalmaz.

Megállapításra került az is, hogy az Egyesület a pályázatában megfogalmazott célokra fordította a támogatás összegét, a támogatás felhasználása során jóhiszeműen járt el.

**Fentiekre tekintettel javaslom a Vakok és Gyengénlátók Közép-Magyarországi Regionális Egyesülete beszámolójának elfogadását.**

**II.**

Budapest Főváros VII. kerület Erzsébetváros Önkormányzata Képviselő-testülete a **173/2022. (VI.15.) számú határozatában** *(4. sz. melléklet)* a civil szervezetek számára kiírt 2022. évi program célú támogatása pályázatához kapcsolódóan a **Haver Informális Zsidó Oktatási Alapítvány részére 290.000 Ft összegű támogatást ítélt meg, amelyről** Önkormányzatunk 2022. szeptember 20. napján támogatási szerződést kötött az Alapítvánnyal. *(5. számú melléklet)*

Az Alapítvány a támogatási szerződésben kötelezettséget vállalt arra, hogy a támogatási összeget a szerződés mellékletét képező pályázatában meghatározott célokra fordítja. A pályázati költségvetés az egyéb szolgáltatások soron a projektkoordinátor megbízási díját tartalmazta, melyet az elszámolás során számlával kívántak igazolni.

Az Alapítvány 2023. február 2-án nyújtotta be elszámolását. *(6. sz. melléklet).* Az elszámolást megvizsgálva megállapításra került, hogy a projektkoordinátor megbízási díját végül nem az elfogadott költségtervben szereplő soron, hanem személyi jellegű kifizetésként, egyszerűsített foglalkoztatás keretében számolták el.

A Rendelet 8. § (6) bekezdése alapján hiánypótlás keretében hívtuk fel az Alapítvány figyelmét arra, hogy a szerződés 6.5 pontja szerint a pályázati költségvetésben meghatározottaktól eltérően, akkor megengedett a többlet felhasználás, ha egyik költségvetési fősor értéke sem haladja meg 20 %-nál nagyobb mértékben az elfogadott költségtervet. Erre tekintettel kértük, hogy indokolja meg az eltérést.

Az Alapítvány 2023. április 5-én méltányossági kérelemmel élt, melyben az eltérést a kisadózó vállalkozók tételes adójáról szóló törvény 2022. szeptemberében érvényben lépett módosításával indokolta. A jogszabályi változás miatt a projektkoordinációt végző munkatársnak megszűnt a kisadózó státusza és végül – szükségképpen – egyszerűsített foglalkoztatás keretében végezte el a projekthez szükséges munkát. *(7. sz. melléklet)*

A kérelemben foglaltakat megvizsgálva megállapításra került, hogy az Alapítvány a pályázatában megfogalmazott célokra fordította a támogatás összegét, a támogatás felhasználása során jóhiszeműen járt el.

**Fentiekre tekintettel javaslom Bizottságnak, hogy a Haver Informális Zsidó Oktatási Alapítvány beszámolójának méltányosságból való elfogadását javasolja a Képviselő-testület számára.**

**Határozati javaslatok**

**1.**

„A”

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (IV.17) határozata a Vakok és Gyengénlátók Közép-Magyarországi Regionális Egyesülete 2022. évi program célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a **Vakok és Gyengénlátók Közép-Magyarországi Regionális Egyesülete** 2022. évi program célú támogatása tárgyában megkötött VIII/1368-6/2022. számú támogatási szerződéshez kapcsolódó **elszámolást a támogatási kérelemben megfogalmazott és a megvalósított tevékenység összhangjára figyelemmel elfogadja.**

**Felelős:** Niedermüller Péter polgármester

**Határidő:** azonnal

„B”

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (IV.17) határozata a Vakok és Gyengénlátók Közép-Magyarországi Regionális Egyesülete 2022. évi program célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a **Vakok és Gyengénlátók Közép-Magyarországi Regionális Egyesülete** 2022. évi program célú támogatása tárgyában megkötött VIII/1368-6/2022. számú támogatási szerződéshez kapcsolódó **elszámolást nem fogadja el.**

**Felelős:** Niedermüller Péter polgármester

**Határidő:** azonnal

**2.**

„A”

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (IV.17) határozata a Haver Informális Zsidó Oktatási Alapítvány 2022. évi program célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy **javasolja a Képviselő-testületnek** a **Haver Informális Zsidó Oktatási Alapítvány** 2022. évi program célú támogatása tárgyában megkötött VIII/1508-2022. számú támogatási szerződéshez kapcsolódó **elszámolás elfogadását a támogatási kérelemben megfogalmazott és a megvalósított tevékenység összhangjára figyelemmel.**

**Felelős:** Niedermüller Péter polgármester

**Határidő:** A Képviselő-testület 2023. májusi ülése

„B”

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (IV.17) határozata a Haver Informális Zsidó Oktatási Alapítvány 2022. évi program célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy **nem javasolja a Képviselő-testület számára** a **Haver Informális Zsidó Oktatási Alapítvány** 2022. évi program célú támogatása tárgyában megkötött VIII/1508-2022. számú támogatási szerződéshez kapcsolódó **elszámolás elfogadását.**

**Felelős:** Niedermüller Péter polgármester

**Határidő:** azonnal

Budapest, 2023. április 11.

**Szücs Balázs**

alpolgármester

**Melléklet:**

1. sz. melléklet 177/2022. (VI.13.) kivonat

2. sz. melléklet VIII/1368-6/2022. sz. támogatási szerződés Vakok és Gyengénlátók Közép-Magyarországi Regionális Egyesület

3. sz. melléklet VIII/12-3/2023. elszámolás és méltányossági kérelem Vakok és Gyengénlátók Közép-Magyarországi Regionális Egyesület

4. sz. melléklet 173/2022. kivonat

5. sz melléklet VIII/1508-7/2022. sz. támogatási szerződés Haver Informális Zsidó Oktatási Alapítvány

6. sz. melléklet VIII/869-1/2023. elszámolás Haver Informális Zsidó Oktatási Alapítvány

7. sz. melléklet VIII/869-3/2023. méltányossági kérelem Haver Informális Zsidó Oktatási Alapítvány